ཁྲི་བཅུའི་བདག་མོ་དོན་འགྲུབ་སྒྲོལ་མ་དང་མཆོག་རྩེའི་
བདག་མོ་ཏཱརེ་མཚོ་གཉིས་ལ་གསུངས་པའི་
ཚེ་རབས་རྗེས་འཛིན་བཞུགས་སོ། །
འཇིགས་མེད་བསྟན་པའི་དཔལ་ལ་དབང་འབྱོར་ཞིང་། །
འཇམ་དཔལ་སྨྲ་བའི་དབང་ཕྱུག་མི་ཡི་གར། །
ཡོངས་བཟུང་འཇིགས་བྲལ་ཕྱོགས་ལས་རྣམ་རྒྱལ་མགོན། །
དྲིན་ཅན་རྩ་བའི་བླ་མར་གསོལ་བ་འདེབས། །
ལུས་ལ་ནད་དང་སེམས་ལ་སྡུག་བསྔལ་བ། །
མེ་ཆུ་གཅན་གཟན་ལམ་འཕྲང་སྐྲག་འཇིགས་སོགས། །
མི་འདོད་རྐྱེན་ངན་ཅི་འདྲ་བྱུང་ན་ཡང་། །
ཁྱོད་ལས་སྐྱབས་གཞན་མེད་པས་རྗེས་སུ་ཟུངས། །
ནམ་ཞིག་འཆི་འཕོས་ཚེ་ན་མནར་གཅོད་དང་། །
བར་དོ་ག ཤིན་རྗེའི་འཇིགས་སྐྲག་ཀུན་ཞི་ནས། །
མགོན་ཁྱོད་སྤྱི་བོར་ཕེབས་པས་དགའ་དད་ཀྱིས། །
སྲས་ཀྱི་ཐུ་བོ་ཉིད་དུ་བདག་གྱུར་ཅིག །
མ་འོངས་ཤམྦྷ་ལ་རུ་སྐྱེས་ཆེན་རྣམས། །
དམག་དཔོན་མཛད་ནས་ཀླ་ཀློ་འཇོམས་པའི་ཚེ།
ཁྱོད་དྲུང་སྐྱེ་བའི་ཞལ་བཞེས་ཟབ་མོ་དེ། །
།
180

གསོལ་འདེབས་སྨོན་ལམ་སོགས་ཀྱི་སྐོར།
ནམ་ཡང་འགྱུར་མེད་མཛོད་ཅིག་དྲིན་ཅན་རྗེ། །
མདོར་ན་སྐྱེ་བའི་འཕྲེང་བ་ཐམས་ཅད་དུ། །
ཁྱོད་དང་རྨི་ལམ་ཙམ་ཡང་མི་འབྲལ་བར། །
ལམ་གྱི་གཙོ་བོ་གསུམ་གྱིས་རྒྱུད་སྦྱངས་ནས། །
ས་ལམ་རྟོགས་པ་མཐའ་དག་མཐར་ཕྱིན་ཤོག །
ཅེས་ཚེ་རབས་རྗེས་འཛིན་འདི་བཞིན་དགོས་ཚུལ་ལས་སྨོན་གྱི་མཐུས་བརྩེ་ལྡན་སྲིང་མོར་གྲུབ་པ་ཁྲི་བཅུའི་
བདག་མོ་དོན་གྲུབ་སྒྲོལ་མ། མཆོག་རྩེའི་བདག་མོ་ཏཱ་རེ་མཚོ་གཉིས་ཀྱིས་ཡང་ཡང་བསྐུལ་བ་ལྟར། ལྷོ་འཇམ་དཔལ་
གཞོན་ནུ་མི་བསྐྱོད་དགྱེས་གར་རྡོ་རྗེས་རྫོང་འགགས་རྣམ་རྒྱལ་རྫོངས་ཀྱི་ཕོ་བྲང་ནས་སྦྱར་བ་དགེའོ། །